Институциите, които използват ПБИ, СП и/или АСП, посочват в поясненията към образеца дали данните към края на финансовата година, които използват за изчисляването на капиталовите изисквания: а) се основават на одитирани данни, или: б) ако няма налични данни, те се основават на техни оценки. Във втория случай институциите посочват всяко извънредно обстоятелство, което е довело до промени в тези данни (например скорошни придобивания или продажби на предприятия или дейности).
 Указания за попълването на образец за оповестяване EU OR1
 Колона
 Обяснение
 а, б, в
 Съответен индикатор
 За институциите, които използват ПБИ, терминът „съответен индикатор“ се отнася до „сбора на елементите“ в края на финансовата година, посочени в таблица 1 в член 316, параграф 1 от РКИ. За институциите, които използват СП или АСП, това е „съответният индикатор“ в края на финансовата година, както е определен в членове 317—319 от РКИ.
 Институциите, които използват съответния индикатор за изчисляването на капиталовите изисквания за операционен риск (ПБИ, СП и АСП), оповестяват стойността му за съответната година в колони „а“ — „в“ на настоящия образец. Освен това, ако различни подходи се използват комбинирано, както е посочено в член 314 от РКИ, институциите оповестяват и съответния индикатор за дейностите, за които се прилага УПИ. Банките, които прилагат УПИ, оповестяват съответния индикатор и за дейностите, за които се прилага УПИ.
 Ако дадена институция разполага с данни за „съответния индикатор“ за по-малко от 3 години, наличните (одитирани) данни за минали периоди се отнасят по приоритет към съответните колони в образеца. Ако например има налични данни за минали периоди само за една година, те се оповестяват в колона „в“ на настоящия образец. Ако е уместно, прогнозните оценки се включват след това в колона „б“ (за следващата година) и в колона „а“ (за година +2).
 Освен това, ако няма налични данни за минали периоди за „съответния индикатор“, институцията може да оповести своите прогнозни оценки, използвани за изчисляването на капиталовите изисквания.
 г
 Капиталови изисквания
 Капиталовите изисквания се изчисляват съгласно използваните подходи, в съответствие с членове 312—324 от РКИ. Получената стойност се оповестява в колона „г“ на настоящия образец.
 д
 Рисково претеглена стойност на експозицията
 Член 92, параграф 3, буква д) и член 92, параграф 4 от РКИ Капиталовите изисквания в колона „г“ на настоящия образец, умножени по 12,5.
 Ред
 Обяснение
 1
 Банкови дейности, за които се прилага подходът на базисния индикатор (ПБИ)
 В този ред се оповестяват стойностите, отразяващи дейностите, за които за изчисляването на капиталовите изисквания за операционен риск се прилага ПБИ (членове 315 и 316 от РКИ).
 2
 Банкови дейности, за които се прилага стандартизираният подход (СП) или алтернативният стандартизиран подход (АСП)
 В този ред се оповестяват капиталовите изисквания, изчислени по СП и АСП (членове 317—320 от РКИ).
 3
 Прилагане на СП
 При използване на СП съответният индикатор за всяка съответна година включва всички групи дейности, както са определени в таблица 2 в член 317 от РКИ.
 4
 Прилагане на АСП
 Институциите, които използват АСП (член 319 от РКИ), оповестяват съответния индикатор за съответните години.
 5
 Банкови дейности, за които се прилагат усъвършенстваните подходи за измерване (УПИ)
 Оповестяват се